केईं बारी गवा-मंज्झा गी रस्ते चा इक पास्सै करने आस्तै टचकारी मारना बी इक किस्म दी पशुएं आस्तै भाशा गै होंदी ऐ। टचकारी आह्‌ली इस ध्वनि असें गी ट्-ट्-ट्-ट्-ट् आंगर ध्वनि बलोंदी सुनचदी ऐ पर वास्तविक ध्वनि इस लड़ी इच उच्चरत होई दी ध्वनि थमां बिल्कुल बक्ख ऐ। की जे एह् ध्वनि पूरी चाल्ली स्वरतंत्रियें उप्पर आधारित ते मुर्धन्य ध्वनि ऐ ते वास्तविक ध्वनि दा स्वरतत्रियें कन्नै कोई सरबन्ध नेईं ऐ ते इसदे इलावा ओह् मूर्धा थमां बिंद अग्गै ते जीभा गी तनावमुक्त करियै ते झटके कन्नै पिच्छै हटाइयै उच्चरत कीती जंदी ऐ।